
Glidis Volapukaflenes valopo! 

Tefu fo- e poyumots Volapukik cifal ettimik: ,Johann Schmid’ apenom in .Lehrbuch 
der Weltsprache Volapuk’ [tidabuk valemapuka: Volapuk], 1933: 

„Klulos, das diseinii geb kuratik valemapuka, kel fagon ad givodon veratiko 
tikadadunis valik, num gretik fo- e poyumotas zesiidon. Me dasev kleilik, das 
atoso def leigiipo binon dof, Volapuk labon pu foyiimotis 69 e poyiimotis 85, 
...” (Petradutol se Deutanapuk.) 

Ba agidetom, ab liedo in Volapuk labobs poyumotis anik, kels komadons vemo 
suvo, ye no labons sinifis kleilik, efe els -ad, -at, -ed, -et, -od, -ot ed -id. 

El „Gramat Volapuka” fa hiel Arie de Jong planon anis poyumotas at: 

„Kinik poyumotas at pevalon p6 jenet seimik, esekos de dinads difik, samo de 
zesud ad vlton necanidovl , de benoton, e semo de sinif, keli poyumots at 
egevons on gebad. So el -ad labon kosomo sinifi valemikum ka poyumots 
votik; el -ot malon modikna yegi; if defomamavods tel, kelas bal pefomon me 
el -od e votik me el -ot, dabinons, vod finikol me el -ot kosomiko binon 
plastatikum ke et pefomol me el -od. ” 

„E1 -at malon suemodis nedabinotik anik.” 

„Poyumot: -id ye i pagebon ... po stamads varbas ad givon ones asvo sinifi 
taadik.” (Disstripams fa redakan.) 

Atos kodon sakadis, bi fikulos ad memon sinifis distik vodas somik. Vatalobsos 
as sam vodis de varbastamad: pen- (penbn = Lingl.: ,to write’; Deut.: ,schreiben’) 
pefomblis: 

penad = .document, item of writing’ (L.); .Schriftstuck’; (D.) 

penat = .handwriting, hand’ (L.); .Handschrift, Art des Schreibens'; (D.) 

pened = .letter’ (L.); .Brief’; (D.) 

penet = .annotation, note’ (L.); .Notiz, Anmerkung’; (D.) 

penot = .essay, treatise’ (L.); .Abhandlung, Aufsatz’; (D.) 

Kludo mutoy larnon nenbukio aliki vodi balatik sa sinifi ota. 

Reto, i vdd: penid < dabinon, kel ye leno tefon varbi: penbn, ab binon it 
stamadavbd, kel malon eli .membrum virile’ (latino). 


Me tikods dibatik somik vipom valanes 
flukupadelis jbnik cifal e redakan: 

Sakads tumologik Volapuka (els god, gol, glib). 

Fa vicifal:,Daniil Morozov’. 

Lecedob vodabuki tumologik Volapuka fa el Zhang Yutong: kadaman 
Volapuka < voboti stunidabik. Aina po geb lebuka at seivob bosi nulik e 
dibatukob noli obik tefii licin rigavodas. Too baicedolo ko niluds tefik 
modikiin lautana pemaniotol, po jenets omik dotob do planeds peloniilol. 
Nu vilob bejafon stamadis somik anik, sevabo: god, gol, glib. Balid no 
adabinon in Volapiik rigik, telid epubon ya in vodalised veitofik balid 
Volapuka iin yel: 1880, kilid dabinon nemu sis pub dabiikota telid 
vodabuka calofik fa el Schleyer (piibayel: 1882). 

Els god, gol. 

Ma vodabuk tumologik fa hiel Zhang Yutong, rigavod balid atas 
pediitiilon de vod Nedanapukik: ,ochtend’. Cedii ob sotiil somik planeda 
binon-la dotabik: balido, datuval abuukom pukis votik as fonats diitiila, efe 
Linglanapuki, Deutanapuki, Fransanapuki e Litaliyanapuki, telido, niidug 
stamada at ini Volapuk aflagon-la votukamis prona e penama tumodikis, 
sevabo: tonat ,o’ amuton-la vedon „o”, tonatakoboyumot ,ch’ amuton-la 
vedon „g”, grup tonatas: ,ten’ < amuton-la pamoukon, e tano tonats 
iposblibol amutons-la pavotapladon tefii ods. Cedob, das po jenet at hiel 
Andre Cherpillod abinom gidetikum, ven in vodabuk okik pro sperantans 
atraitom ell god as brefukam lolota vodas: go(lik) d(el). Ye plan somik 
jenofo no binon lolofik, bi sol: ,Cherpillod’ epenom nosi do licin stamada: 
gdl(ik). 

Bo lebuks fa el Schleyer it ninadons tuvedomi ad sakad at. Fe fom: 
„god” < no pagebon timii ,Schleyer’, ab Volapuk rigik alabon leigatodi ko 
sinif ot, kel pinotukon ya in vodabuk balid, sevabo: „godel” (tradutod 
ettimik: ,Morgen (Friihe)’). Sis dabiikot kilid vodabuka calofik datuval 
agebom korsivi ad malon binetis koboadavodas, klu binos veiitik, das 
ettimo akoedom biikon: 

godel = ,Morgen (Friihe)’ 

El Arnold Scherzinger: slopan ela Schleyer < po vodabuk pro Linglana- 
piikans adonuom penamamodi somik: 

g6del(up): ,m6rn(ing)’ 

So lebuks fa ,Schleyer’ it atemunons, das subsat: „g6del” < padilon ad 
stamads tel: go, del. Vod: del < pediitiilon de ut Linglanapiikik: ,day’ 
(finatonat: 1 < azesiidon, bi stukot vipabik a komandabik stamada Vola- 
piikik abinon sokol: konsonat, vokat, konsonat; finatonat zuik: 1 < abinon 
vemo suvofik timii,Schleyer’). 

El „go” (vod at id apubon iin yel: 1880 < nai fom „godel”) baiadon ko 
ladvarb nutimik: „go”, asa buks modik joniilons, as sams: _s 

go = ,gar, sehr, erst’ (vodabuk gretik fa el Schleyer; leigatod ,erst’ 
pamanioton sis dabiikot telid vodabuka calofik), 

go: ,quite (kuait), very (~i)’ (vodabuk fa el Scherzinger). 

Bai ced obik, datuval adiitiilom vodi Deutanapukik: ,gar’ (ko moiikam 
konsonata finik), ed asludom medii cen vokatas: a, o < ad jafadon vodis 
Volapukik tel bai sinifs difik licinavoda Deutanapukik, sevabo: „ga” (vodiil 
u lintelek), „go” (ladvarb). El go akanon jafidon as lim balid koboyiima- 
voda, as sam: 

govem(o) (nutimo: levemo) = ,gar sehr, absolut’ (tradutods fa ,Schleyer’), 
, extremely; exceedingly’ (ma vodabuk ela Wood) 

Ye kikodo ufo datuval adatikom-li vodi: godel? Leigatod mogik kliilik „del 
vemik” abinon-la tu bisarik. Ba po jenet at pacanidons sinifs difik ela ,erst’ 
Deutanapuka. Vod latik kanon pagebon ud as ladvarb (Volapuko: primo, 
te), ud as vodiil (Volapuko: ga, go, ufo), zuo labon sinifis difik, kels 
sekidons de tikodayumat. Sinif semik ela ,erst’ abaiadon ko el go ettimik 
Volapuka rigik, ab po datik subsata vonadik: godel < el Schleyer ba 
agebom limi balid koboyiimavoda, asva abinon-la leigasinifavod tefii el 
,erst’ lomanapuka omik on sinifs valik. Luveratiko el godel akanon sinifon 
pro datuval eli „primo-del”, dili primik ii balidi (,erste’) dela. 

Buocedob, das latikumo el Arie de Jong avotukom vodis: go, godel. 
Finatonat: o < kosomo jafidon as poyiimot u finot kaladik lintelekas, klu 
silab „g6” no binonov potofik ad malon ladvarbi. Leigupo el Schleyer it 
agebom pari vokatas: a, o < ad distidon siamaroletavodis (sam: ba, bo). Ba 
pos vatal dinadas somik el Arie de Jong asludom, das el go Volapuka rigik 
omuton vedon el go. Nog latikumo silab: go! < in Volapuk evedon leigatod 
linteleka Linglanapuka: ,go!’. Nen ladvarb vonadik „g6” koboyiimavod: 
godel < binonov nesuemovik, sekii kelos revidan Volapuka akanom 
brefukon eli godel ad prodon rigavodi nulik: god. Jenad ceinas tefik 
pemagon medii skemat. 




El Schleyer 


El Arie de Jong 

Deut. 


ga! ,doch! nur!’ (1880) 
,ja!’(1885), 

= vo! (1888) 
ga! ,doch ja!’ (1888) 

- 

ga (nen votukam) 
ga sio (pla el „ga!” biiik) 

,gar’ 


go ,gar, sehr’ (1880), 
,erst’ (1882) 

godel .Morgen 
^ (Friihe)’(1880) ^ 

go (pla el „go” biiik) 
go! (pla els „susb!”, benb!”, 
„givb!” biiiks) 

Lingl. 

,day’ 

- 

del ,Tag’(1880) 


god (pla el „gbdel” biiik) 

Vod sumik ad el god ma pron e siam: gol < petanaton fa ,Zhang 
Yutong’ ko el ,vroeg’ (golik, golo) Nedanapukik. Mod diitula voda et jinon 
binon mogik (primatonat pamoukon ad viton grupi konsonatas, el ,r’ 
paceinon ini el „1”, el ,oe’ paceinon ini „o” — ba ma noms Deutanapukik 
reida, — e fino stamad pagiiukon). Subsat: gol < i dabinon in Volapiik 
nemu sis yel: 1880. Binos nitedik, das datuval akazetom siamaroleti ona 
tefii el godel, samo anunom in vodabuk gretik oka: 

gol = ,die Friihe’; {godel) 

Ba is maniot ela godel abinon jonad ad tef tumologik vodas bofik. 
Buocedob, das el Schleyer aceinom brefukolo vodi: godel < ad el gol, 
medii kelos akoedom pubon rigavodi nulik ko sinif valemikum. 

El glib. 

Ma vodabuk tumologik pemaniotol, stamad at elicinon-la de varb 
Rusanapukik ,progulivat'’. Ye cedob, das ma siam vod at Rusanapuka leno 
tefon ell glib. Rusanapuk labon varbis siimik sokol: 

- eli ,progulivat” (no visiton desino, nedemon; sam: ,progulivat' shkolu, 
uroki’, sevabo: „no visiton desino juli, no pubon in tidop”), 

- eli ,progulivat'sja’ (spaton). 

Fe sinif: „spat6n” < boso siimon ad els „glibon”, „zigolon”, „zitevon”, ab 
cedob, das po jenet at licinavod abinon vod votik ko tonatakoboyumot ot: 
,gli’ (nen el ,u’ zanodo). Primo abiiocedob, das sotiil lonedik binon-la vod 
seimik tevi tefol, as sams: latinik ,peregrinari’, Litaliyanapukik ,peregrinare’, 
Fransanapiikik ,peregriner’ (sevabo: tevon, zitevon), Spanyanapukik ,pere- 
grino’ (sevabo: tevan). El Schleyer fasilo akanom votukon eli ,gri’ ini „gli”. 

Ye poso ekiipob, das sinif stamada: glib < pevotukon in Volapiik 
perevidol leigodii Volapiik rigik. Numi modikiin vodas vonadik ko stamad 
at aninadon vodabuk gretik fa el Schleyer, ko kanoy reidon sokolosi: 

glib = ,Liederlichkeit’ 

gliban = ,Bmder, Liederlich, Gauner, Strolch, Stromer, Tagedieb.. (jdpm) 

gliben = ,Strolcherei’ 

glibik{o) = ,liederlich’ 

Klu el gliban timada di ,Schleyer’ kanon patraduton me vods modik 
Volapiika nuik, as sams: japan, luman, gagan, hislapan, nestonan, e ret. 
Tavial ettimo abinon patof bal glibanas e pamalon dub defomamavod: 
„gliben”, no dub rigavod: „glib”, asa nutimo. Atos dalon ad niludon, das 
rufom ela glib kanon tefon logoti gagik u slapiki, asa vods sokol: ,negligent’ 
(ladyek Linglanapiikik), ,negligence’ (subsat Fransanapiikik), ,neglige’ 
(ladyek Fransanapiikik). Te votiikam (ba fa el de Jong) sinifa rigavoda: glib < 
tuponov ad kiipon tefi tiimologik at. 


* * * 


Fovot su pad: 81. 

Nud. 

Fa el Nikolaj Gogol' tiadu ,Nos'; petradutdl se Rusanapuk fa el Daniil Morozov. 

Fovods tradutana. 

El „Nud” binon konot vemo sevadik hiela Gogol'. Ye sansur ettimik adamiikon 
oni, e timakompenans no akanons seivon difiilis valik desina rigik lautana. tin 
tumyel teldegid moads somik pesadunons in piibots Rusanapiikik, e no padonuons 
sis degyel: 1920“*. Ye tradutans foginanik modik bleibons gebon vodemi no 
penatiikoli de lifatim ela Gogol', sodas reidans netas anik jiinu sevons nosi do pats 
omik konota. Sotiils difik distons mu pato p6 bepenam telspikota via mayor e nud 
oma, sevabo tefii utos, va spikot pajenon in gliig, u va in maket. Asa spod 
ejoniilon, el Gogol' it abiiologom taduni tefik flanaii sansurakomitetanef. Samo 
apenom iin yel: 1835 < ele M. Pogodin: yufan okik tefii notiikam lautotas: 

„P6 jenet, iif sansurakomitetanef stupik olas okiipalon-la leskano ad utos, das 
Nud no kanon binon in gliig di ,Kazan'’, bo tano okanonov palovepolon ini gliig 
katulik. Ye no cedob, das sansurans ya ebinons-la sovemo dalienetiks.” 

Too maniot tema alik peproibon. Vatalolo dinadis siimik, nunob medii kiipets 
reidanes do dists bevii sotiils difik vodema. Biia idunikob traduti at, ob it no 
anolob, sakadis sansurik kelik el Gogol' isteifom ad bemastikon. Kio nitedos ad 
traduton lautotis klatadik! 

I. 

Tu mazul 25^ bos vemo bisarik ajenon in el Peterburg. Jeifan: ,lvan 
Jakovlevich', len lesiit Suliovegama lodol (famtilanem oma peglomon, ed igo 
len v6l doma omik su selagaplatad — ko pemagons sol ko ciig labii sobaskom, 
e zuo nupenad: „l koedoy seflumon bludi"^ — nos votik penunon), jeifan: 
,lvan Jakovlevich' agalikom go golo ed asmeilom smeli boda flifik. Iloukolo 
bosilo oki su bed, alogom, vio jimatan omik: lad saido gravik, jikel vemo alofof 
ad drinon kafiA astiramenof bodedis anu pibakolis se furnod. 

„Adelo, o ,Praskov'ja Osipovna'! no odrinob kafi", el Ivan Jakovlevich 
asagom, „pla at vilob fidon bodedili hitik ko beb." 

(Jenofo el Ivan Jakovlevich okonsumomov e balidi e votiki, ab ya asevom, 
das obinosov vero nemogik ad begon dinis bofik otiipo, iba jiel Praskov'ja 
Osipovna no alofilof ledesiri somik.) 

„Fopan at fidomos bodi! so ga obinos gudikum pro ob it", jimatan atikof 
ninalo, „bi por nog bal kafa oreton." Ed ajedof bodedi bal sui tab. 

El Ivan Jakovlevich fodii gidof alenukom treliilaguni love nijit oka e posa 
iseidom oki leni tab, asturiilom sali^, abliimukom bebis tel, asumom neifi me 
nams, e ko logodanotodot gravik aprimom ad koton bodi. Posa ikotom bodi ad 
lafs tel, aliilogom lii hog zanodii ons, ed ad siipad okik aloegom vieton bosi. 
,lvan Jakovlevich' astoriilom priidiko oni me neif ed adoatom. „Binos solidik", 
asagom ninalo oke, „kin iifo kanon-li binon us?" 

Anusteigom doatis oka ed aseramenom... nudi! El Ivan Jakovlevich igo 
aleadom lagon namis oka; aprimom ad robon logis oka, ad doaton yegi: 
„Binos nud, vo binos nud!" Zuo ajinon p6 om duton lu sevadan seimik. Lejek 
apubon su logod ela Ivan Jakovlevich. Ye lejek et abinon-la nos leigodu sidin 
ut, kel aglepadon jimatani omik. 

„Ki6po ijfo edekotol-li nudi? o lunim!" avokadof zuno. „0 japan! o 
ludrinan! Ob it otratulob poldanefe do ol. 0 midunan kiom! Ya mens kil 
esevedukons obi do utos,das p6 jeif so vemo tirol nudis, das tio defalons." 

Ab el Ivan Jakovlevich adredikom deadio. Amemosevom nudi at: akanon 
duton lij nek votik plaamu hiel ,Kovaljov': camacalan^, kelani ajeifom alvigo tu 
vedel e sudel. 

„Said6! o ,Praskov'ja Osipovna'! Ovilupob oni ini sarvatui ed oseitob oni la 
spadul seimik cema. Oseatonos us brefupo, e latikumo omoblinob oni." 

„lgo no vilob lilon vodis ola! Vilol-li ufo, das oleadof seaton in cem obik 
nudi pedekotol?... 0 nenladalofan kiom! Te skilom ad mufukon jeifomi love 
kuired, ab suno leno ofagom ad folon bligis oka as matan! 0 miotalan! o 
kanayan! Cedol-li, das omutob paponon fa pold demu ol?... Ag! ol, o gagan! so 
lestupik, asvo blog breini no label! Moukolod oni! moo! sepololod seimio, ko 
vilol! sodas vero nos omemukonod obi do nud at!" 

El Ivan Jakovlevich astanom, asva pideidom-la. Aletikom, ai fovo aletikom, 
ab no akanom dageton kludodi seimik. 

„Ba diab sevon-la, vio atos ejenon", fino asagom, du akratom me nam 
podij lil oka. „Va abinob brietik, u no, ven adelo agekomob lomio, no plu 
kanob sagon. Too ma dinads valik jenot at muton binon nemogik, iba bod 
binon din pebakol, ab nud binon din vero votik. Kanob suemon nosil..." 

El Ivan Jakovlevich astopedom ad spikon. Tikod do utos, das poldans 
otuvons nudi lomu om ed okusadons omi, avedukon omi lolofiko dasperiki. Ya 
afomalom koleti bludaredik joniko me largent pesimadoli, deni... E koap lolik 
oma adremon. Fino asuramenom donakloti okik e butis, alenukom oke dinis 
valik at e p6 duged meibas grobik de ,Praskov'ja Osipovna' avilupom nudi ini 
sarvatui, ed asegolom lu sut. 

Idesinom ad dopladon seimio vilupoti, sevabo ud ad onuseiton ini disstutot 
dis leyan, ud ad okoedon falon oni on mod seimik jiniko nendesino, e peso ad 
oflekon oki lu nailusut. Ab liedo ai donu akolkomom sevadani seimik, kelan 
sunado aprimom ad seividon: „Ki6pio golol-li?", u so: „Kimi edesinol-li ad 
jeifon so golo?" Klu ,lvan Jakovlevich' on mod nonik aplopom ad stebedon 
timuli potik. Votikna ya akoedom falon oni, ab galadan fagao ajonom ome me 
halebard, sagolo: „L6sumol6d! Eko! eleadol falon bosi." Ed el Ivan Jakovlevich 
amutom losumon nudi, ed akianedom oni ini pok okik. Dasper abemastikon 
omi, mu pato seku utos, das menamodot daduliko agretikumon p6 sut, du 
selidops gretik e smaliks amaifikons. 

Asludom ad golon lu pon di Jsakij': „Ba on mod seimik jed ona ini vats ela 
,Neva' opl6pon-li?..." Ye bosilo dobob, das junu konob nosi do el ,lvan 
Jakovlevich': men stumabik demu patofs modik. 

El Ivan Jakovlevich, as febodan ritik Rusanik alik, abinom ludrinan holofik. 
Do aldelo ajeifom cunis votikanas, cun lonik oka neforo klino pajeifon. 
Trelulagun ela Ivan Jakovlevich (,lvan Jakovlevich' neforo alenlabom guni) 
abinon vielik, kuratikumo: jenofo abinon blagik, ab labu stens podasumik 
braunayelovik e gediks; kolet anidulon demu smivov, e pla knops kil teiko 
fadils alagons. El Ivan Jakovlevich abinom kunidan vemik, e ven camacalan: 
,Kovaljov' < kosomiko aspikom ome p6 jeif: „La ol, o ,lvan Jakovlevich'! nams 
ai mismelons", tano el „lvan Jakovlevich" agespikom saki: „Ma kis ufo 
mismelons-li?" 

„No sevob osi, o flenadani ab mismelons", camacalan asagom, e tano 
demu vods et el Ivan Jakovlevich posa isnufom tabaki asmivom sobaskomi sui 
cijg oma, e doniu nud, e podu lil, e doniu balib — brefikumo sagolo: valopio, 
ko avilom. 

Sifan stumabik at ya astanon su pon di ,lsakij'. Primo azilogedom; poso 
abiegadom stutolo su balutastutom, asva avilom-la logon dis pon, va fits 
modik u nemodiks asvimons, e tano ajedom nenkupido donio sarvatuli labu 
nud. Alibisenikom so vemo, asva bos ko vetot mo pauns foltum sunado ifalon- 
la de bak oma. El Ivan Jakovlevich igo alusmilom. Plas agolom ad jeifon cunis 
calanas, aluodikom lu stitod ko platad: „Zibs e tied" < ad begon us vareti 
bijopavina, ab supo akupom len finot votik pona haratapoldani ko logot cadik, 
cugabalibs veitik, hat killienik, den. Astanom nenmufo; vuo haratapoldan 
avinegom omi me doat ed aspikom: 

„Hel Komolos isiol o flenadani" 

El Ivan Jakovlevich, ajonulolo oki asa plutavani, ya in fagot vemik adeukom 
hati oka, e posa inilikom muvifo, asagom: 

„Vipob sauni ore, o cadall" 

„N6I no! o flenadani no nog binob cadal. Sagolod, kisi edunol-li us, du 
astanol su pon?" 

„Yulob namatij God, o sol! Balugiko agolob ad jeifon, ab asludob ad 
kijpedon, va vifiko flumed aflumon." 

„Lugol, lugoll Plan at no saidon. Binolos so flenofik ad gespikon snatiko!" 

„0 cadall Obligidob bligi ad jeifon ori nen taspiks seimik telna a vig, no! igo 
kilna", el Ivan Jakovlevich agespikom. 

„N6! o flenadani Atos binon luspikot. Jeifans kil ya jeifoms obi, zuo 
lecedoms osi benofati vemik. Beno! gudikumo binolos flenofik ad konon, kisi 
edunol-li us?" 

El Ivan Jakovlevich apaelikom... Ab tu timul ot asvo fog klanedon loliko 
jenoti, e sevoy vero nosi do utos, kelos poso ejenon. 

II. 

Camacalan: ,Kovaljov' < agalikom go golo ed akoedom tonon: ,Br-r-r-r...' < 
medij lips. Adunom so p6 naed alik, ku agalikom, do om it no akanom planon, 
sekij kod kinik abitom so. Hiel Kovaljov atenukom oki, ed abuedom lugivon 
oke loki smalik su tab astanoli. Adesinom ad lulogon buladili, kel asoariko 
ipubon la om su nud. Ab — ad stun vemik oka — alogom, das pla nud p6 om 
top vero kamik abinon! Idredikolo el Kovaljov buedom lugivon vati, ed 
akiuinom logis me sarvatui: „V6! nud fabinon!" Aprimom ad senidon me nam, 
bi avilom seivon, va nog aslipom-la; ajinos, das jenofo no aslipom. Camacalan: 
,Kovaljov'< alojutedom se bed, alemufukom oki: nud fabinon!... Sunado 
abuedom lublinon klotemi, ed ajutedom nemediko lu lopapoldacalal^. 
- Fovot ofovon in gased novula. 

Noets. 

1 Fonats difik no baibinons tefu dat at. Ma namapenad: „Febula ayelik dela 
23id"; ma pubot balid (in gased tiadu „Timakompenan", u: ,Sovremennik', yel: 
1836, toum kilid): „Prilula ayelik dela 25id". Mazul pemanioton in sotui latik du 
lifatim ela Gogol' pepubbl. Dat at no binon fadik, bi ettimo in Rusan del 25id 
mazula da Ian Iblik pazelon calbfiko as zal kritik potu lenun ele ,Maria'. Zal et 
noe abinon relik, abi tatik. On zaladel et kultiplag lezalik pajenukon in glug alik, 
pb kelos bai lonem tata calans (kluliko in galadaleigeds) alabons bligi ad 
kombn. Ma dinads at hiel Kovaljov sovemo afakadikom: un del jenota veutik 
pro karier no akanom labbn logoti Ibnedik, bi nud adefon pb om, zuo seku def 
somik abinombv plekan pibdakbsbmikun se valans ninu glug. Ma kbsbmots 
pbpik, un del ot adaloy datuvuibn magivblo futuri. Bo seku atos el Kovaljov 
ayumatom peri nuda okik ko jaf jimagivanas baldik seimik, ed igo ko maledit. 

2 Blud abinon ettimo lekalamod sevadik a so aldelik, das noe sanans „akoedons 
seflumbn bludi", abi jeifans. Ye nupenad in konot penunbi no binon Ibibfiko 
suemovik seku gebad pbnopa nefumik e seku def ladvarba „is". Atos vedukon 
seti boso klanbfiki, e pbsodi jeifana miklanbfiki. Ma tikodasoziat kanoy 
memikbn, das bai fomalods vbnadik pbpa Rusanik medinamans a himagivans 
id akanoms-la lekaibn medu blud (ed otans akanoms-la maleditbn). 

3 In namapenad pos el „drinbn kafi" pepenos: „ed alentanof spogi slenik len klot 
kotinastofik oka pro skilad gudikum pb jafs tefu Ibnakonbm." 

4 In namapenad pla el „asturulom sail" pepenos: „asturulom fomu belli sui 
tabastofed sail". 

5 Dinit camacalana (titui klada jblid ma el „Taib db dinits": gredatalised 
lampbrana Rusanik) abinon donikun utas, kels agevons gitati ad geranoub (ju 
yel: 1845). 

6 Is lim: „lbpa" sinifon eli ,Ober-'. Lbpapoldacalal abinom cif bura kondbta 
gidbfik pb poldabur zifik, ed abejafom midunotis pulik. 




X:81;2019 


Fovot de pad: 76. 

Kiipedots e niluds lopiks oba blofons, das semikna zesiidosos ad 
vestigon Volapuki rigik, if viloy tuvedon sakadi licina rigavoda semik. 
Volapuk, asa natapuks, avolfon dii degyels modik, sinifs e foms vodas ona 
avotikons, e tumologans suvo mutons demon votikamis somik. ■ 


Fonats anik pegebol. 

,Zhang Yutong’. Vodabuk tiimologik stamadavodas Vpik. Dabukot 2'<^. Yel: 2017. (Pepubon 
bevuresodo p6 grup ela Facebook: 
,https://www.facebook.conm/groups/volapukalised/files/’.) 

.Philipps Hermann’ (redakan). Fovots fa ,Arie de Jong’ sa vods se „Vpagased pro 
Nedanapukans” e ybdems calofik votik. .Bonn - Bad Godesberg’. yel: 2019. (Pepubon 
bevuresodo p6 grup pemaniotol ela Facebook.) 

.Schleyer Johann Martin’. Disin volapuka e volagramata pro kulivans netas valik tala. 
.Sigmaringen’. 1880. 

Otan. Vodabuk Vpa. dabukots 2'<^ (1882). 3''^ (1885). 4'<^ (1888; tiadu ..Vodabuk gretik Vpa”). 

.Scherzinger Arnold’. Vodabuk lolofik stamadas Vpa. .Konstanz’. 1897. 

.Wood M. W.’Vodabuk Vpa pro Linglanapukans. .New York’. 1889. 

(Buks tumyela XIX'<^ pepubons p6 bevuresodatop: 
https://sites.google.com/site/mekavapuqkav/home/vp’.) 


Lelivukan / Medomoukam. 

Fa .Frank Roger’ tiadu .The Saviour / Redemption’; tradutod fa .Hermann Philipps’. 

1. Midun. 

Dasart. Zedeladup. 

Soaidp nosdfik peflamaddi fa sol glutik lifi alik nemdgukdi. 

E too: Man stepom mayediko love sapaplen hitik vietik. Nudom, ab hit no jinon 
vioddn futis nenjelik oka, ni kap nenherik oka sufon dub bestralam vemdfik fa sol. 
Koap mana Idliko paelon, asva skin oka no kanon braunikdn, ud asva no ibinom 
plddii dom du tim vemo lunik, e nu pelevokom ad blig klandfik seimik. 

Man laigolom vifadiko, asva fumaliko luodikom al vasov, kel no dabinon jendfo, 
ab te in fomal oka: magalod, keli te om kanom logdn, bi atos binon soaidp nenlifik, 
kd nos ropon leigafomdfi saba, kel flakon sunaliti nensofik. 

Tano man supo stopom e farmukom logis me lekupal vemdfik me tik. Dii timil 
nos jenon. Kanoy-la ceddn, das man efdsilikom, milafiko ad magot ecendlo. 

Supo blads anik sprotons da sab la futs oma. Klulos, das man at ekodon pubi 
planaglofa no pespetdia at, ed atos binon te prim. Frons lekupala me tik vemikons 
su logod mana, e jenad, keli emufadukom, vifikumon. 

Yeb mddikum pubon, jus man stanom zanodu sirkaplen planaglofa grunik ai 
plu veitikdia. Tano ebo fo om, bimul smalik suikon, e vifiko votiks anik sdkons. 

Planaglof grunik stMnikon love dasart; kdlag floras laikon la sab vietik e sil 
bldvik. Suno man tio pavilupom me planaglof bundanbfik; bims smalik suikons 
love bimuls, lopio bleddlo. Ai nog man bleibom lekupaldn me tik, nemufiko e jiniko 
no pefakukdio dub utos, keli duinom. 

Pos brefup, dasart Idlik ecenon ad cdngul^ fogulik; e ad Ididfukam cena, 
reinalefogs davedons; tegons soli, e leluimukons tail! me lemddots vata. Atos 
votaflano fddon glofi e staanikami vemik utosa, keli no plu kanon pastdpaddn. 

Fino man maifukom logis oka, e seifom. Bo lefenom, suemoviko. Piano lefen 
bemastikon omi; falom sui kiens e lagom ini tail, asva stanom su sveamasab. Pos 
brefup nos oma reton; cdngul^ ye - gerot oma - laidabinon ed ai staanikon plu. 

2. Dakonsalam. 

„Atos binon sumod Ididfik, o ,Dr. Jacquemet’. Klud! kisi cedol-li?” 

„Dido cedob atosi ratdfiki e muifukdii, o ,Dr. Sarkisian’. Somikos no binon sot 
drima, keli spetoy-la pd hipul baldotii yels 7. Kim, esagol, binom-li?” 

„Panemom .Matthew .McGorman’. Drim at pesumodon bu dels tel, e sunado 
pradon kiipali obik, bi nundmasit apatdfon oni as „drim labu patadis dodik”. 
Alecedob mated saido fefiki ad zesudukdn dakonsalami ko sanan telid - ma 
buduls. Fumo obaicedol, das no kanoy ludunetdn drimi at asvo as fomal bundanik 
hipula yunik du slip dibatik.” 

„Fumo nd! Atos binon jenet fefik. Drim at ninadon naisinifis relik e bolitikis. 
Jonon kdmi mana: klulo sanal, profetan, lelivukan seimasotik. Kdmom ini vol, kel 
pakaladon as soaldfdp: komulian metaforik sogada, kel palecedon koldalik, dufa- 
lik, krualik, fa guvareig** tirenik pasumatukdi. Sanal ceinom atosi ad cdngul^ taad 
tata primik. Atos leigo binon komulian metaforik levoluta, efe moukama namatane- 
fa. Levolutans tirons IQ oks namadi e dugons sogadi ini luod Idliko nulik. Pos cein 
at sanal migikom ko vol; om e leod nulik fa om pejafdl vedons balat bal.” 

„Kodan levoluta kluo pabenogetedom fa pdp asa gekdmani. Levolut epidpon.” 

„Jendfo planob drimi somo. Lecedob hipuli riskadi to yun oma. Atos kanon te 
badikumdn.” 

„Klienob ad baiceddn ko ol. Luverat, das pd hipul at seimna stimial kalada relik 
u bolitika osuikon sa desin ad lefailukdn reiganefi, binon tu vemik, adas dalobs 
nedemdn oni. Mobob, das dn jenet at lonulobs mesulis pdtik.” 

„Ldliko baicedob. Tad at, do nog puiik, muton panosukdn muprimo. On jenet at 
risked binondv tu vemik. Zu binosdv ta noms.” 

„Bend! Onunob kluo pales sludi obsik.” 

„Kanob bejafdn vobodi papurik. Ojonob ole nunodi oba, bua oloseidob oni.” 

„Superd! Odelo okosikob obi ko ol, tano.” 

„Si! okobikobs odelo, ddnulogd!” 

* cdngul = .jungle, Dschungel’ (ma vodabuk ela Andre Cherpillod). 

** guvareig: Ba binosdv gudikum ad gebon vddi nulik necaldfik: *burokrat < ma sams: 

demokrat, plutokrat, raistokrat. 

3. Codot. 

Sanan asmilulom, ed astebedom, jus pals iseidons okis. Tano asagom: 

„Deli gudik! o sol e lad: ,Gorman’! Bo ya esagoy-li oles, kikodo pevudols ad 
kdmdn isio?” 

Sol: ,McGorman’ asiom kapo. Julacifod enunon obes, das drimituvian slipa- 
lecema edatuvulon bosi mu dodiki in bal drimas ela Matthew. Abinos-li bos fefik? o 
dokan!” 

„Liedo sil o sol: ,Mr. ,McGorman”! Son olsik alabom drimi patadis kleilik Idlima 
relik sa mdg prodadas bolitik aninaddli. Bo suemols, das mutobs kuddn do atos.” 

Lad: „McGorman” aprimof ad slokdn laodiko, ed ategof logodi oka me nams. 
Sol: ,McGorman’ apidpom fikulo ad kipeddn okreigi oka. „Son obsik... abinom so 
gudik, so nomik, so mddipromdi... lio mdgos...” Vdg oma amoikon, alemufukom kapi. 

„Sevob, das atos muton bindn dufdfik pd ols, ab bo davedols-la, das nosi 
dalobs riskadukdn. Lifobs in vol, kd pud e fumdf bolitik dareigons. Mutobs dundn 
vali ma mdgs obsik ad kipeddn stadi at nenddfa. Tumddikos padedieton ad rivdn 
stadi at; no dalobs leaddn dinadis mdgiko tupdiis riskadukdn pudi e labi obas. 
Binobs demu atos ai galaliks tefu val, kel ovedon-la tad.” 

„Kluld!” sdl: ,McGorman’ asagom nelaodiko. „Binos baibldfedik. Val ai muton 
padakijpeddn. Tumddikos riskadikon.” 

„Fredob, das suemol tikeddpi oba, o sdl: ,McGorman’.” 

Lad: .McGorman’ - ddnu labu okreig - laukof: „Gudos, das dakupedons drimis 
cilas, 0 dokan I If no elogoldv drimi oma, nek sevondv, ad kis ovolfom-la. 
Udistukom-la vali, dd kis suadobs e demu kis avobobs so dufdfiko.” 

„Gidetol Idliko, o lad: ,McGorman’, ab no plu nedol kuddn. Son olik no ovedom 
tad demu sogad obsik. Ya ejafikobs me atos.” 

„Bend!” sdl: ,McGorman’ asagom nelaodiko, saditretuldio, e jimatan okik anutof 
siiko. „No kanobsdv lifdn kobu son, kel oblinadomdv-la obes valik jemodi. Udadu- 
kos obis.” 

„Kanol-li gevdn obes fumi, das el Matthew no plu lifom?” lad: ,McGorman’ 
alebegof. „Mutob sevdn osi, begd!” 

„Kredolsds obil” sanan asagom. „Son olsik no plu lifom. Pemoikom demu kods 
netasefa, asa notodot caldfik tonon. Gnu dels anik ogetols dokumis valik zesudik. 
Tefu ols bofik, sakad at ebemastikon. E danob oils demu tim e keyuf olas.” 

„Dandl o dokani Danobs oli demu val, keli edunol.” Sdl: ,McGorman’ aldadom 
de stui oka. Jimatan oma leigo aldadof, laukdio: „No kanol fomaldn, viovemo 
saditretulobs, o dokani. No kanob kreddn, das ugididobs-la - igo if te mediko - 
demu tup gida e leoda. Gudos, das dinad at nu paseton.” 

„Kredolsds obi! No plu mutols kuddn dd seimos. Labobs kontroli dd val. Nu 
sefols. Pudo kanols goldn lomio.” 

„Dandl o dokani”, bofiks asagoms kobo, ed amogolons Idliko petakadukdio. ■ 

Vedolsos sapiks medu el Aisopos! 

Se, The /Esop for Children, Rand McNally & Company, Chicago', 1919, ko 
magodsfa ,Milo Winter'. Tradutod fa,Hermann Philipps'. 

Muskit e tor. 

Muskit afliton love yebalan laodiko 
brumolo vatalu smal oka, ed apladon 
oki sui tipot bala honas tora. Iblibolo 
us dij brefijp, avilon moflitbn. Buo ye 
abegon tore sakusadi, bi igebon honi 
oma asa takadopi. 

„Bo fredol vemo, das nu moikob", 
asagon. 

„Lindifos po ob", tor agespikom. 

„No igo akijpob komi ola." 

Suva lecedobs obis veutikumis, kas 
cedu nilddana obsik. 

Piu tdidkt binon pulikum, 
plu vemikum fatuit. 

The Gnat and the Bull. 

A Gnat flew over the meadow with much buzzing for so small a 
creature and settled on the tip of one of the horns of a Bull. After he had 
rested a short time, he made ready to fly away. But before he left he 
begged the Bull's pardon for having used his horn for a resting place. 

"You must be very glad to have me go now," he said. 

"It's all the same to me," replied the Bull. "I did not even know you 
were there." 

We are often of greater importance in our own eyes 
than in the eyes of our neighbor. 

The smaller the mind the greater the conceit. 









